

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/19-01/23**

**URBROJ: 2186/03-02-19-1**

**Cestica, 09.10.2019.**

**ZAPISNIK**

 sa 3. izvanredne sjednice Općinskog vijeća Općine Cestica održane dana 09. listopada 2019. godine u prostorijama Općine Cestica s početkom u 20,00 sati.

**PRISUTNI VIJEĆNICI:** Darko Majhen, Tomislav Lazar, Ivan Posavec, Tanja Veršić, Nives Božić, Vlado Hip, Ivan Bednjanić Bunić, Denis Kotolenko, Darijan Vinter, Marina Košutar, Stjepan Bistrović, Ivan Hohnjec, Marjan Županić, Lucija Rodeš

**ODSUTNI:** Milan Borak

**OSTALI PRISUTNI:** Mirko Korotaj, Žarko Rodeš, Ksenija Borić

**ZAPISNIČAR:** Gabriela Kos

 Predsjednik Vijeća Darko Majhen otvara 3. izvanrednu sjednicu Općinskog vijeća Općine Cestica, pozdravlja sve vijećnike, te konstatira da je 14 vijećnika/ca prisutnih na sjednici, postoji kvorum i Odluke se mogu donositi pravovaljano.

Pita da li ima netko izmjenu ili dopunu dnevnog reda? Izmjena i dopuna nema te daje predloženi dnevni red na usvajanje.

Konstatira da svi prisutni vijećnici glasaju za, pa je dnevni red prihvaćen jednoglasno, sa 14 glasova:

**Dnevni red:**

1. Donošenje Odluke o zaduživanju
2. Donošenje Odluke o izmjeni i dopuni Odluke o izvršavanju Proračuna Općine Cestica za 2019. godine
3. Donošenje Odluke o prihvaćanju ponude za prodaju nekretnina u Gospodarskoj zoni Cestica – lokacija Otok Virje
4. Donošenje Odluke o davanju suglasnosti općinskom načelniku za potpis kupoprodajnog predugovora

**Točka 1.**

**DONOŠENJE ODLUKE O ZADUŽIVANJU**

Predsjednik vijeća otvara 1. točku, govori da su prijedlog svi primili u materijalima, te moli načelnika za obrazloženje.

Načelnik objašnjava da predlaže odluku o zaduživanju za izgradnju kulturnog centra Cestica. Projekt izgradnje započeo je 2016. godine kada je bio prijavljen na mjeru 7.4.1., gdje bi bio financiran iz fondova Europske unije, ali projekt nije prošao, te je odlučeno da se financira iz vlastitih sredstava, odnosno kreditom. Sredinom godine bio je raspisani natječaj za izgradnju, pristigle su tri ponude, koje su pregledane te je izabrana najpovoljnija ponuda firme DATA d.o.o. iz Varaždina na iznos od 5.371.624,75 kn. Zgrada se sastoji od dvije etaže, donja etaža namijenjena je za društvena događanja, konferencije, sastanke, a gornja etaža ima više prostorija koje bi koristile udruge s područja Općine Cestica. Zaduženje bi bilo kod Hrvatske banke za obnovu i razvitak, Zagreb, sa kamatom od 1,75%, na rok otplate od sedam godina.

 Predsjednik vijeća zahvaljuje načelniku na objašnjenju predložene odluke te otvara raspravu.

Vijećnik Stjepan Bistrović postavlja pitanje kako to da je kulturni centar već gradi a tek se donosi odluka o zaduživanju, da li je napravljeni financijski plan, te što se tiče udruga, one su sve zbrinute i imaju svoje prostore, koje rijetko koriste, pa dosta zgrada zjape prazne?

I koje bi to udruge koristile prostor?

Načelnik odgovara da su sredstva za izgradnju i zaduživanje u Proračunu za 2019. godinu planirana, te će se i dalje prijavljivati projekt na ministarstva i fondove za financiranje. Što se tiče udruga, većina njih koristi prostore DVD-a.

Vijećnik Vlado Hip uključuje se u raspravu, te izjavljuje da vijećnici SDP-a jesu za izgradnju centra, ali ne na takav način i s takvim iznosom, koji je na početku bio oko 3.000.000,00 kuna, a sada je duplo veći, te da oni nisu bili upoznati sa cijelom situacijom oko izgradnje kao koalicijski partneri.

Vijećnik Tomislav Lazar izjavljuje u ime HDZ-a da se već 6 godina govori o izgradnji kulturnog centra u Cestici, i da bi bilo ružno sada ne podržati tu izgradnju i kreditiranje, da je to bitno, jer općina nema takvu zgradu gdje bi se mogli održati sastanci, seminari, predavanja.

Vijećnik Ivan Posavec postavlja pitanje kako će to utjecati na financijsku stranu općine.

Načelnik odgovara da općina može podnijeti financijsko opterećenje u iznosu od 65.000,00 kuna mjesečno.

Nitko se više ne javlja za raspravu.

Predsjednik vijeća zatvara raspravu po točci 1. dnevnog reda, te daje točku 1. na usvajanje. Od 14 vijećnika, 8 vijećnika glasa ZA, a 6 vijećnika glasa PROTIV. Predsjednik vijeća konstatira da je Odluka o zaduživanju **usvojena većinom glasova**.

**Točka** **2.**

 **DONOŠENJE ODLUKE O IZMJENI I DOPUNI ODLUKE O IZVRŠAVANJU PRORAČUNA OPĆINE CESTICA ZA 2019. GODINU**

Predsjednik vijeća otvara točku 2. i daje riječ načelniku.

Načelnik ukratko objašnjava da je ova odluka vezana uz odluku iz točke1., da je u članku 9. bilo upisano zaduživanje u iznosu od 4.000.000,00 kn, te se ono mijenja u 5.500.000,00 kuna.

Predsjednik vijeća otvara raspravu.

Nitko se ne javlja za raspravu.

Predsjednik vijeća zatvara raspravu po točci 2. dnevnog reda, i daje Odluku i izmjeni i dopuni Odluke o izvršavanju Proračuna Općine Cestica za 2019. godinu na usvajanje. Od 14 vijećnika/ca, 8 vijećnika/ca glasaju ZA, 5 vijećnika/ca glasaju PROTIV, 1 vijećnik/ca suzdržan. Predsjednik vijeća konstatira da je Odluka o izmjeni i dopuni Odluke o izvršavanju Proračuna Općine Cestica za 2019. godinu **usvojena većinom glasova**.

**Točka 3.**

**DONOŠENJE ODLUKE O PRIHVAĆANJU PONUDE ZA PRODAJU NEKRETNINA U GOSPODARSKOJ ZONI CESTICA – LOKACIJA OTOK VIRJE**

Predsjednik vijeća otvara točku 3. i daje riječ načelniku.

Načelnik govori o tome kako je bio raspisan javni poziv za prodaju nekretnina u GZ Otok Virje. U određenom roku za iskazivanje interesa ponudu je dostavila firma Babić d.o.o. i Cestice koja je za jednu parcelu ponudila 3,50 Eura po m² te 3,05 po m² za drugu parcelu te predlaže da se prihvati takva odluka.

Predsjednik vijeća otvara raspravu.

Vijećnik Stjepan Bistrović sugerira da se u članku 2. odnosno tamo gdje treba stavi po m², kako bi to imalo smisla.

Nitko se više ne javlja za raspravu te predsjednik vijeća daje Odluku o prihvaćanju ponude za prodaju nekretnina u Gospodarskoj zoni Cestica – lokacija Otok Virje na usvajanje. Od 14 vijećnika, svi glasaju za.

Predsjednik vijeća konstatira da je Odluka o prihvaćanju ponude za prodaju nekretnina u Gospodarskoj zoni Cestica – lokacija Otok Virje **usvojena jednoglasno**.

**Točka 4.**

**PRIJEDLOG ODLUKE O DAVANJU SUGLASNOSTI OPĆINSKOM NAČELNIKU ZA POTPIS KUPOPRODAJNOG PREDUGOVORA**

Predsjednik vijeća otvara točku 4. te daje riječ načelniku.

Načelnik govori kako udruga ŽIR želi prijaviti jedan projekt pod nazivom ustanova za brigu o osobama starije životne dobi te osoba s posebnim potrebama, a da bi se javili potreban im je adekvatan prostor kao što je Mihalić zgrada u Dubravi Križovljanskoj. Pošto bi zgrada trebala biti 1/1 vlasništvo Općine potrebno je otkupiti prostor od Ninoslava Oreškovića koji ima gornjoj etaži zgrade stan. Prilog prijavi bi bio predugovor u kojem će stajati da u slučaju dobivanja sredstava Općina otkupljuje stan, a ako projekt ne prođe ostaje sve kao do sada.

Predsjednik vijeća otvara raspravu.

Vijećnik Vlado Hip podržava taj projekt no smatra da bi možda takva ustanova trebala biti bliže.

Vijećnik Tomislav Lazar postavlja pitanje koja je površina stana g. Oreškovića?

Načelnik odgovara 247 m².

Nitko se više ne javlja za raspravu te daje točku 4. na usvajanje.

Od 14 vijećnika, svi glasaju za. Predsjednik vijeća konstatira da je Odluka o davanju suglasnosti općinskom načelniku za potpis kupoprodajnog predugovora **usvojena jednoglasno**.

Predsjednik vijeća zahvaljuje vijećnicima/cama na dolasku i zaključuje 3. izvanrednu sjednicu.

Sjednica završila u 20,45 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

 Darko Majhen, mag.pol.